Sciant presentes pariter ac futuri quod Fulco de Lailleio et Maria, uxor ejus dimiserunt in manu domini Henrici, Senonensis archiepiscopi, omnem decimam quæ eis contingeret de omnibus quæ monachi de Vallelucida laborare poterint manibus, carrucis, vel precio, seu quolibet modo in omni parrochia de Lailleio; et ipsis presentibus et volentibus idem archiepiscopus eandem decimam hisdem monachis donavit perpetuo possidendam. Hujus rei testes sunt: Simon, archidiaconus; Paulinus, canonicus; Odo, capellanus archiepiscopi; Fulco, decanus de Valle-Mauri; Ansellus de Triagnio; Milo Buisseron; Stephanus Marescoth; Hugo de Bleve. Actum apud Vallemlucidam, die qua benedictum est atrium ejusdem loci. Notum sit sanctæ ecclesiæ filiis quod Grimaldus, presbiter æcclesiarum de Lailleio et de Molendinis-Leons, dispensante ac precipiente domino Henrico Senonensium archiepiscopo, concessit monachis de Vallelucida perpetualiter habendam illam partem decimæ quæ ei deberent de omnibus quæ ipsi quolibet modo operati fuerint, in parrochiis ecclesiarum suarum. Hac videlicet inter se propter pacis caritatemque custodiam conditione concorditer habita, quod monachi ipsi Grimaldo et cæteris per ipsum earumdem æcclesiarum presbiteris, sive unus, sive plures fuerint, dimidium sextarium frumenti ac dimidium sextarium ordei per singulos annos reddiderunt. Horum testes sunt: Walterius, monachus de Pontiniaco; Simon, archidiaconus; Paulinus, canonicus; Odo, capellanus, canonicus; Joslenus, canonicus regularis.